stanford-oval/wikipedia huggingface dataset:
Gloomy Sunday
כתיבת השיר והקלטות

רז'ה שרש היה פסנתרן וכותב שירים אוטודידקט, ובשנות ה-20 אחד מכותבי השירים והמבצעים החשובים ביותר בבודפשט. בין השנים 1923–1933 כתב יותר מ-60 שירים. "Szomorú vasárnap" נכתב בשנת 1933 למילים של לאסלו יאבור, אז כתב פלילי ב"עיתון השעה 8" (Órai Újság 8), שביקש משרש להלחין אותן. שרש עבד על היצירה במשך מספר חודשים. הזמר הנודע פאל קלמר הקליט את השיר באותה שנה בווינה.
במהרה החל השיר להתפרסם מחוץ להונגריה. ב-1935 הוקלטה גרסה רוסית על ידי פיוטר לשצ'נקו, וגרסה באנגלית של פול רובסון עם מילים של דזמונד קרטר (אנ'). ב-1936 הוקלטה גרסה נוספת באנגלית על ידי האל קמפ (אנ') עם מילים של סם מ. לואיס (אנ'), ובצרפתית על ידי הזמרת דאמיה (אנ') ובביצוע של התזמורת של ריי ונטורה, בה ניגן פול מיסרקי.
השיר הפך ללהיט אמיתי בביצוע הג'אז של בילי הולידיי משנת 1941. בגרסה זו נוסף לשיר בית שלישי שבו הגיבור חוזר בו מנטיותיו האובדניות, ואומר שהכל היה בעצם חלום, ובכך מדלל את המסר האובדני ומפיג את המתח הרגשי של השיר.
במהלך השנים השיר תורגם לשפות רבות, נעשו לו פרשנויות שונות, במספר ז'אנרים מוזיקליים. לפי הערכות ישנן לפחות 79 גרסאות של השיר. בין המבצעים הבולטים שלו: ריקי נלסון (1958), מל טורמה (אנ') (1958), שרה ווהן (1961), ריי צ'ארלס (1969), אלביס קוסטלו (1981), סרז' גינזבורג (1981), מריאן פיית'פול (1987), דיאמנדה גאלאס (1992), שינייד או'קונור (1992), הת'ר נובה (1999) וביורק (1999).
אגדות אורבניות

השיר יצא לאור ב-1933 ללא השפעה מיידית, אך לאחר זמן מה נפוצו ידיעות על התאבדויות בעקבות שמיעת השיר: "בסוף מאי כשעובד ממשלה צעיר ירה בעצמו במושב האחורי של מונית, המשטרה בדקה את כיסיו ומצאה בהם תמונה ואת המילים לשיר "יום ראשון העגמומי" בארנקו... כך השיר הפך להיות חלק מה"ממצאים" בזירת פשע... במהלך החקירה המשטרה גילתה כי העובד בילה את הלילה בבאר בבודה והקשיב כל הלילה לשיר". השיר נקשר לגל של התאבדויות עם 17 מקרים שדווחו בעיתונים בהונגריה (וכ-200 בעולם) על אנשים ששמו קץ לחייהם לאחר שהקשיבו להקלטה או להופעה של השיר, שבמכתב שהשאירו הייתה התייחסות למילות השיר, או שהתווים של המוזיקה או התקליט על הפטיפון נמצאו לידם.
מחקר מ-2008 ניסה לבחון האם השיר אכן גרם למגפה של התאבדויות. המחקר מציין כי שנות ה-30 היו תקופה של משבר כלכלי קשה בכל העולם – פיחות בערכו של המטבע הלאומי יכול היה לקרות בכל יום, והאבטלה הייתה גבוהה. מצב זה השפיע לא רק על הפועלים ועובדי האדמה אלא גם על אנשי המעמד הבינוני המשכילים. עם זאת המשבר הכלכלי בהונגריה היה חמור במיוחד בגלל חוזה טריאנון שבעקבותיו איבדה הונגריה חלק משמעותי משטחה. תחושת האובדן יחד עם המצב הכלכלי והפוליטי גרמו למצוקה כללית קשה. על פי המחקר שיעור ההתאבדויות בהונגריה בין מלחמות העולם, וברוב המאה ה-20, הוא הגבוה ביותר בעולם. שיעור ההתאבדות בהונגריה בשנת 1933 היה 32 איש לכל 100,000 תושבים, ו-31 בשנת 1936. לטענת החוקרים אף אם היו יותר התאבדויות בעקבות השיר, אין לראות בשיר את הגורם אלא לכל היותר אינטראקציה בינו לבין המצב במדינה בתקופה והמאפיינים הייחודיים של התרבות ההונגרית הנוגעים להתאבדות.
אגדה אורבנית נוספת היא כי ההשראה למילות השיר היא התאבדותה של חברתו של כותב השיר. למעשה, יאבור התאהב ברקדנית אך היא קיבלה עבודה בארץ אחרת, ומילות השיר נכתבו בעקבות הפרידה ממנה. יאבור מכר את זכויות הטקסט להוצאת צ'רדש, שמכרו אותן זמן קצר לאחר מכן מסיבות כלכליות לחברה בארצות הברית. השיר לא זכה לתשומת לב רבה עד שעיתונאי בפריז "גילה" את האפקט האפל והדמוני שלו. השיר תורגם לצרפתית ונוגן בהופעות על במה שהייתה כולה בשחור. השמועה לגבי השיר כנראה הועצמה בזכות הופעות אלה. ב"עיתון השעה 8" פורסם ב-30 באפריל 1936 כי "בהופעות החיות של תזמורת ונטורה בפריז השיר מוצג עם סטטיסטיקת התאבדות – באיזו עיר, כמה אנשים, ואיך הם שמו קץ לחייהם – ואז הם מתחילים. לאחר הפזמון הראשון, המתופף מוציא אקדח, ויורה לעצמו בראש. אחרי המתופף, החצוצרן דוקר את עצמו בחזה בסכין. נגן הסקסופון מזמין כוס רעל מהמלצר, ושותה אותה. לאט לאט כל הלהקה מתה, נשאר רק הכנר הראשי, שמנגן לבדו Gloomy Sunday, והנגינה שלו מסתיימת כשיורד חבל מהתקרה. ריי ונטורה תוקע את ראשו בלולאה, ועם ה"התאבדות" הזה מסתיים "יום ראשון העצוב" בפריז".
עוד אגדה אורבנית שהתפתחה במהלך השנים בנוגע לשיר היא שנאסר על רשתות רדיו לנגן אותו משום שהוא גורם להתאבדות. בפועל, רק השיר בגרסתה של בילי הולידיי הוחרם בזמן מלחמת העולם השנייה על ידי ה-BBC מתוך תפיסה שהוא פוגע במורל הלאומי ואיסור זה נשאר בתוקף עד 2002, אך אין עדות לכך שהשיר הוחרם במקומות נוספים.
הערות שוליים

↑  Seress Rezső - Szomorú Vasárnap lyrics + English translation, lyricstranslate.com (באנגלית)
1 2 3 4 5 6  Emília Barna, Tamás Tófalvy, Made in Hungary: Studies in Popular Music, New York: Routledge, 2017-01-06, עמ' 111–122, ISBN 978-1-351-70983-5. (באנגלית)
↑  Encyclopédisque - Disque : Ô sombre dimanche / La pluie sur les auvents, www.encyclopedisque.fr
1 2 3 4  Steven Stack, Karolina Krysinska, David Lester, Gloomy Sunday: did the "Hungarian suicide song" really create a suicide epidemic?, Omega 56, 2007-2008, עמ' 349–358 doi: 10.2190/om.56.4.c
↑  Szunyogh Szabolcs, Magyar menóra: Zsidó emlékhelyek Magyarországon, Noran Libro Kiadó, 2018-06-28, ISBN 978-615-5900-26-6. (בהונגרית)
1 2  David Mikkelson, Gloomy Sunday Suicides, סנופס, ‏12 January 2010 (באנגלית אמריקאית)
↑  Ash Pryce (2010-08-07). "It May Be Freaky Friday, But Sunday Is Gloomy". אורכב מ-המקור ב-2012-04-25. נבדק ב-2022-06-15.
| --- | --- |
בקרת זהויות :  MusicBrainz work: 659e5ff5-4045-3453-9423-dfa3f5e54c11
Globalstar

| --- | --- |

 נתונים כלליים
 תקופת הפעילות:  1998–הווה (כ־26 שנים) 
 מיקום המטה:  קובינגטון 
 ענפי תעשייה:  תעשיית הטלקומוניקציה 
 מוצרים עיקריים:  טלפון לוויני 
  
 globalstar.com
 
Globalstar היא חברת תקשורת שמפעילה מערך לוויינים במסלול לווייני נמוך ומספקת שירותי טלפון לווייני והעברת נתונים. נכון לשנת 2023 היא מפעילה 25 לוויינים מהדור השני.
היסטוריה

הפרויקט הופעל בשנת 1991 כמיזם משותף של Loral Corporation ו-קוואלקום. החברה הוקמה שנת 1994 במטרה לשגר לוויין ראשון בשנת 1998.
הלוויין הראשון שוגר בפברואר 1998 ובנובמבר 1998 התקיימה שיחת טלפון ראשונה תוך שימוש בלווייני החברה. באוקטובר 1998 החל שימוש ניסיוני תוך שימוש ב-44 לוויינים. בדצמבר צי הלוויינים הגיע ל-48 והחל שירות מסחרי. לוויינים מהדור הראשון היו במשקל 450 ק"ג והיו מתוכננים לעבודה במשך 7.5 שנים. הם נבנו על ידי Alenia Spazio.
בפברואר 2002 החברה הכריזה על פשיטת רגל. ארגון מחדש הסתיים בשנת 2004 כאשר שליטה בחברה עברה ל-Thermo Capital Partners.
בשנת 2007 שוגרו 8 לוויינים נוספים מהדור הראשון. בשנת 2010 שוגרו לוויינים ראשונים של הדור השני וצי הושלם ל-24 לוויינים עד לשנת 2013. כל הלוויינים של הדור השני נבנו ב-Thales Alenia Space. הם היו במשקל 700 ק"ג ומתוכננים ל-15 שנות עבודה. ביוני 2022 שוגרו לוויינים נוספים של הדור השני.
בפברואר 2022 הוחלט לרכוש 17 לוויינים של הדור השלישי מחברה קנדית MDA וחברה אמריקאית Rocket Lab. הלוויינים מתוכנים לשיגור בשנת 2025.
רשימת לוויינים > דור ראשון

| 0 | 1 | 2 | 3 |
| --- | --- | --- | --- |

| תאריך שיגור | לוויין | אתר שיגור/משגר | הערות |
| 14 בפברואר 1998 | 4 לוויינים | נמל החלל קייפ קנוורל   דלתא 7420 |  |
| 24 באפריל 1998 | 4 לוויינים | נמל החלל קייפ קנוורל   דלתא 7420 |  |
| 9 בספטמבר 1998 | 8 לוויינים | קוסמודרום בייקונור   זניט 2 | השיגור נכשל |
| 9 בפברואר 1999 | לולוויין בודד | קוסמודרום בייקונור   סויוז U |  |
| 15 במרץ 1999 | 4 לוויינים | קוסמודרום בייקונור   סויוז U |  |
| 15 באפריל 1999 | 4 לוויינים | קוסמודרום בייקונור   סויוז U |  |
| 10 ביוני 1999 | 4 לוויינים | נמל החלל קייפ קנוורל   דלתא 7420 |  |
| 10 ביולי 1999 | 4 לוויינים | נמל החלל קייפ קנוורל   דלתא 7420 |  |
| 25 ביולי 1999 | 4 לוויינים | נמל החלל קייפ קנוורל   דלתא 7420 |  |
| 17 באוגוסט 1999 | 4 לוויינים | נמל החלל קייפ קנוורל   דלתא 7420 |  |
| 15 באפריל 1999 | 4 לוויינים | קוסמודרום בייקונור   סויוז U |  |
| 22 בספטמבר 1999 | 4 לוויינים | קוסמודרום בייקונור   סויוז U |  |
| 18 באוקטובר 1999 | 4 לוויינים | קוסמודרום בייקונור   סויוז U |  |
| 22 בנובמבר 1999 | 4 לוויינים | קוסמודרום בייקונור   סויוז U |  |
| 8 בפברואר 2000 | 4 לוויינים | נמל החלל קייפ קנוורל   דלתא 7420 |  |
| 29 במאי 2007 | 4 לוויינים | קוסמודרום בייקונור   סויוז FG |  |
רשימת לוויינים > דור שני

| 0 | 1 | 2 | 3 |
| --- | --- | --- | --- |

| תאריך שיגור | לוויין | אתר שיגור/משגר | הערות |
| 19 באוקטובר 2010 | 6 לוויינים | קוסמודרום בייקונור   סויוז 2 |  |
| 13 ביולי 2011 | 6 לוויינים | קוסמודרום בייקונור   סויוז 2 |  |
| 28 בדצמבר 2011 | 6 לוויינים | קוסמודרום בייקונור   סויוז 2 |  |
| 6 בפברואר 2013 | 6 לוויינים | קוסמודרום בייקונור   סויוז 2 |  |
הערות שוליים

↑  Jeff Foust, Globalstar selects MDA and Rocket Lab for new satellites, SpaceNews, ‏2022-02-24 (באנגלית אמריקאית)
All I Ever Wanted (שיר של ארנדה)

| --- | --- |

 סינגל בביצוע ארנדה
 מתוך האלבום Aranda
 יצא לאור:  22 באפריל 2008
 סוגה:  רוק 
 שפה:  אנגלית
 אורך:  3:50
 חברת תקליטים:  RCA רקורדס 
 כתיבה:  סם ווטרס לואי ביאנקניאלו דמיון ארנדה
 
All I Ever Wanted הוא שיר של להקת הרוק האמריקאית ארנדה, מתוך אלבום האולפן הראשון שלהם משנת 2008, ‏"Aranda". השיר נכתב והופק על ידי סם ווטרס, לואי ביאנקניאלו ודמיון ארנדה. בשנת 2009, השיר זכה לגרסת כיסוי על ידי הזמרת האמריקאית קלי קלרקסון, באלבומה All I Ever Wanted, אשר הופץ כסינגל ב-9 במרץ 2010.
כתיבת השיר

השיר "All I Ever Wanted" נכתב על ידי דמיון ארנדה, לואי ביאנקניאלו וסם ווטרס.
גרסתה של קלי קלרקסון

זמרת הפופ האמריקאית קלי קלרקסון הקליטה גרסת כיסוי של השיר, והוציאה אותו כסינגל הרביעי מאלבום האולפן הרביעי שלה, הנושא את אותו השם.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ארצות הברית | בילבורד הוט 100 | 96 |  |
|  ארצות הברית | מצעד 40 השירים למבוגרים | 11 |  |
|  ארצות הברית | מצעד 40 שירי המיינסטרים | 37 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 40 |  |
היסטוריית יציאות לאור

| מדינה | תאריך יציאה | פורמט | מקור |
| --- | --- | --- | --- |
| ארצות הברית | 9 במרץ 2010 | רדיו מיינסטרים ורדיו Hot AC איירפליי |  |
| ארצות הברית | 15 במרץ 2010 | הורדה דיגיטלית |  |
| קנדה | 15 במרץ 2010 | הורדה דיגיטלית |  |
Gloria!

gloria! (בעברית: גלוריה!) הוא אלבומה השמיני של הזמרת גלוריה אסטפן אשר יצא לאור ב-2 ביוני 1998 על ידי אפיק רקורדס.
רקע והצלחה

מתוך האלבום יצאו 4 סינגלים: "Heaven's What I Feel", היה לסינגל הראשון מהאלבום אשר הגיע למקום ה-27 בארצות הברית. "Oye!" יצא כסינגל השני מהאלבום בכל העולם מלבד ארצות הברית שם מסיבות לא ידועות יציאתו בוטלה ברגע האחרון. במצעד הבילבורד הלטיני השיר זכה להצלחה רבה כאשר דורג במקום הראשון במצעד ובנוסף גם דורג במספר מדינות באירופה, ביניהם בפרד ששם הגיע למקום הראשון.
"Don't Let This Moment End" היה לסינגל השלישי מהאלבום ודורג במקום ה-76 בארצות הברית. "Cuba Libre", יצא כסינגל האחרון מהאלבום בספרד בלבד כאשר במקביל בכל העולם יצא השיר "Don't Stop" כסינגל שיווקי. בנוסף על מנת לקדם את האלבום הוציאה במקביל אליו אספן שני שירים לטארגט בלבד ויצרה מהם שני מיני-אלבומים של רמיקסים אשר מכילים רמיקסים לאותם שני שירים.
פרסים ומועמדויות

האלבום היה מעומד לשלושה פרסי גראמי, זכה בפרס הבילבורד הלטיני ובשלושה פרסי אלמה.
רשימת רצועות

| gloria!> מס' | gloria!> שם | gloria!> משך | gloria!>  | gloria!>  | gloria!>  | gloria!>  | gloria!>  | gloria!>  | gloria!>  |
| --- | --- | --- | --- | --- | --- | --- | --- | --- | --- |
| 1. | Heaven's What I Feel  | 5:02 |  |  |  |  |  |  |  |
| 2. | Don't Stop  | 4:27 |  |  |  |  |  |  |  |
| 3. | Oye  | 4:40 |  |  |  |  |  |  |  |
| 4. | Real Woman  | 4:22 |  |  |  |  |  |  |  |
| 5. | Feelin'  | 4:10 |  |  |  |  |  |  |  |
| 6. | Don't Release Me (בשיתוף ויקליף ז'אן)   | 4:16 |  |  |  |  |  |  |  |
| 7. | Don't Let This Moment End  | 4:42 |  |  |  |  |  |  |  |
| 8. | Touched By An Angel  | 4:11 |  |  |  |  |  |  |  |
| 9. | Lucky Girl  | 4:31 |  |  |  |  |  |  |  |
| 10. | I Just Wanna Be Happy  | 3:54 |  |  |  |  |  |  |  |
| 11. | Cuba Libre  | 4:38 |  |  |  |  |  |  |  |
| משך כולל: | משך כולל: | 73:28 |  |  |  |  |  |  |  |
Atom Heart Mother World Tour

Atom Heart Mother World Tour היה סיבוב הופעות בינלאומי של להקת פינק פלויד. הסיבוב התחיל בספטמבר 1970 והסתיים באוקטובר 1971. במהלכו הלהקה הגיעה לראשונה למדינות כגון אוסטרליה ויפן. הופעות אלו נועדו לקדם את אלבומם החדש של הלהקה תחת אותו השם, שהיצירה המרכזית מתוכו, כללה השתתפות של כלי נגינה קלאסיים רבים. כדי לנגן חלקים אלו, שכרה הלהקה תזמורות ונגנים קלאסיים מקומיים בכל מקום בו הם הופיעו.
במהלך שהותם ביפן, הלהקה נדרשה להחליט על הדימוי של העטיפה לאלבומם העתידי Meddle. המעצב הגרפי של אלבומיהם סטורם ת'ורג'רסון יצר קשר עם הלהקה בשיחת טלפון טרנס-אטלנטית והציע דימוי אשר לא היה מקובל על הלהקה, שביקשה שהעטיפה תציג דימוי של "אוזן מתחת למים", וכך אכן היה.
היסטוריה

לפני תחילת סיבוב ההופעות, פינק פלויד ניגנו בהופעות בתחילת 1970 שירים ממגוון הרפרטואר שלהם, לרבות קטע אינסטרומנטלי שנכתב עבור הפסקול של הסרט נקודת זבריצקי. הקטע נקרא "The Violent Sequence" (בתרגום חופשי:"הקטע האלים"). קטע זה היה הבסיס לשיר "Us and Them" שמאוחר יותר ייכלל באלבומם הנמכר ביותר – The Dark Side of the Moon. ההבדל העיקרי בין הקטעים היה היעדר המילים מהגרסה הראשונה. למעט זאת, שני הקטעים זהים כמעט לחלוטין.
קטע נוסף שניגנו באותה תקופה בשם "Embryo", לא פורסם בתקליט עד ליציאת תקליט האוסף של הלהקה "Works".

בינואר 1970, התחילה הלהקה לנגן בהופעות קטע אינסטרומנטלי ללא כותרת, שייהפך בסופו של דבר לשיר המרכזי של אלבומם הבא Atom Heart Mother. בשלב זה, הקטע עדיין נוגן ללא עיבוד לתזמורת ומקהלה, כפי שהוא יופיע בגרסת האלבום (בעזרתו של המלחין רון גיסין, שעזר ללהקה לסיים את העבודה על היצירה). זו הייתה הפעם הראשונה שהלהקה ניגנה קטע לא גמור בהופעות חיות כחלק מתהליך העבודה עליו (דבר שהם ימשיכו לעשות עד 1975).
רשימת שירים

רשימת שירים אופיינית של הופעת הלהקה במהלך הסיבוב כללה את סדר השירים הבא:
"Astronomy Domine"
"Interstellar Overdrive"
"Set the Controls for the Heart of the Sun"
"A Saucerful of Secrets"
"Cymbaline"
"Green Is the Colour"
"Main Theme"
"Careful with That Axe, Eugene"
"Sysyphus", pts. 1–4
"Grantchester Meadows"
"Embryo"
"Us and Them"
"Heart Beat, Pig Meat"
"Atom Heart Mother"
"Fat Old Sun"
"Alan's Psychedelic Breakfast"
"Several Species of Small Furry Animals Gathered Together in a Cave and Grooving with a Pict" (השיר נוגן חלקית)
"Corrosion"
"More Blues"
חברי הלהקה בסיבוב ההופעות

דייוויד גילמור – גיטרות ושירה
רוג'ר ווטרס – בס ושירה
ריצ'רד רייט – קלידים ושירה
ניק מייסון – תופים
תאריכי הופעות

פרק זה לוקה בחסר. אנא תרמו לוויקיפדיה ו.
הערות שוליים

↑  רשימה מלאה של תאריכי הופעות ומיקומן של להקת פינק פלויד בין השנים 2005-1964
↑  Mason, Nick (2005), Philip Dodd, ed., Inside Out - A Personal History of Pink Floyd (Paperback ed.), Phoenix p. 160
| פינק פלויד |
| --- | --- | --- |
| סיד בארט • דייוויד גילמור • ניק מייסון • רוג'ר ווטרס • ריצ'רד רייט | סיד בארט • דייוויד גילמור • ניק מייסון • רוג'ר ווטרס • ריצ'רד רייט |  |
| אלבומי אולפן | The Piper at the Gates of Dawn‏ (1967) • A Saucerful of Secrets‏ (1968) • More‏ (1969) • Ummagumma‏ (1969) • Atom Heart Mother‏ (1970) • Meddle‏ (1971) • Obscured by Clouds‏ (1972) • The Dark Side of the Moon‏ (1973) • Wish You Were Here‏ (1975) • Animals‏ (1977) • The Wall‏ (1979) • The Final Cut‏ (1983) • A Momentary Lapse of Reason‏ (1987) • The Division Bell ‏ (1994) • The Endless River ‏ (2014)  |  |
| אלבומי הופעה | Delicate Sound of Thunder‏ (1988) • P•U•L•S•E‏ (1994) • The Wall Live‏ (2000)  |  |
| סרטים | Live at Pompeii‏ (1972) • The Wall‏ (1982) • ‏The Final Cut‏ (1983) • Delicate Sound of Thunder‏ (1989) • Pulse‏ (1995) • סיפורם של פינק פלויד וסיד בארט‏ (2003) • The Making of The Dark Side of the Moon ‏(2003) • ‏The Story of Wish You Were Here ‏(2012)  |  |
| פסקולים | Tonite Lets All Make Love in London‏ (1968) • Zabriskie Point‏ (1970)  |  |
| אוספים | Relics‏ (1971) • A Nice Pair‏ (1973) • A Collection of Great Dance Songs‏ (1981) • Works‏ (1983) • Shine On‏ (1992) • ‏Echoes‏ (2001) The Best of Pink Floyd: A Foot in the Door ‏ (2011)  |  |
| מסעי הופעות | Pink Floyd World Tour 1968‏ (1968) •‏ The Man and The Journey Tour ‏(1969) •‏ Atom Heart Mother World Tour‏ (1970) •‏ Meddle Tour ‏(1971) •‏ Dark Side of the Moon Tour ‏(1972) •‏ Pink Floyd 1974 tours ‏(1974) •‏ Wish You Were Here Tour‏ (1975) •‏ In the Flesh ‏(1977) •‏ The Wall Tour‏ (1980) •‏ A Momentary Lapse of Reason Tour‏ (1987) •‏ The Division Bell Tour‏ (1994)  |  |
| ערכים קשורים | בוב קלוז • אלן פרסונס • רון גיסין • היפנוסיס (סטורם ת'ורג'רסון) • פינק אנדרסון ופלויד קאונסל • בוב גלדוף • אלן פארקר • 19367 Pink Floyd |  |
ראו גם דיסקוגרפיה של פינק פלויד
All I Have

All I Have (בעברית: כל מה שיש לי) הוא שיר של הזמרת ג'ניפר לופז, בשיתוף הראפר אל אל קול ג'יי. השיר יצא כסינגל השני מאלבומה השלישי של לופז This Is Me... Then, וזכה להצלחה רבה במצעדי פזמונים ברחבי העולם. השיר זכה להצלחה רבה ברחבי העולם, כאשר הגיע לצמרות של מצעדי רבים. בנוסף השיר הוא בין השירים המוכרים ביותר של הזמרת. בבריטניה השיר מכר כ-200,000 עותקים, ולכן נכנס היישר למקום ה-2 במצעד הבריטי כאשר שם נשאר ולא הצליח להגיע לצמרת המצעד. השיר נכנס לאינספור מצעדי סוף שנה, אך לא הצליח לכבוש אף צמרת באף מצעד סוף שנה אשר אליו הוא נכנס. המבקרים שיבחו את הזמרת על השיר. השיר הוא השיר האחרון של הזמרת שהצליח להגיע לצמרת המצעד האמריקאי עד היום.
השיר

מילות השיר נכתבו על ידי לופז, מקבה רידיק וקרטיס ריצ'רדסון. הכוונה המקורית הייתה לכנותו בשם "I'm Good", אך בשל דמיון לשם שירה הקודם של לופז "I'm Real" הוחלט לכנותו בשם "All I Have". השיר עוסק בפרידה מזוגיות ובהתמודדות הכרוכה עם הזיכרונות היפים והרעים ממנה.
השיר מכיל, דגימה משירה של דברה לואוְז הנקרא "Very Special", השיר הוא שיר מ-1981 שנכתב על ידי ליסה פיטרס ביחד עם ויליאם ג'פרי. לקיחת הדגימה גררה תביעה מצידה של לואוז אשר תבעה את חברות התקליטים "אפיק רקורדס" ו-"סוני מיוזיק", בטענה שחרף העובדה שאלו קיבלו את אישורם של כותבי השיר ושל בעלת זכויות היוצרים עליו, חברת התקליטים אלקטרה, היה עליהן לקבל את גם אישורה כמבצעת. תביעתה של לואוז, שנשענה על חוקי מדינת קליפורניה באשר לפומביות ושימוש מסחרי בדמותו של אדם (Personality rights), נדחתה בטענה שהשימוש שעשו חברות התקליטים נעשה בהתאם לחוק הפדרלי לזכויות יוצרים, והלה גובר על החוק של מדינת קליפורניה. תביעת המשך של לואוז ושל חברת ההפקה שלה ספירט כנגד חברת התקליטים אלקטרה, בעלת זכויות היוצרים על השיר המקורי של לואוז, הסתיימה בדחיית טענותיה של לואוז על רקע מעשה בית דין ובהסדר שפרטיו לא פורסמו בין אלקטרה לספירט.
וידאו קליפ

הווידאו קליפ לשיר צולם בנובמבר 2002, ויצא לאור בינואר 2003. בקליפ נראים לופז ואל אל קול ג'יי כזוג העומד להיפרד, זמן קצר לפני חג המולד. לופז אוספת ואורזת את רכושה מביתם המשותף, והחפצים השונים מזכירים לה את מערכת היחסים עם בן זוגה. בסיום מניחה לופז את המפתח לבית, ארוז כמתנה, מתחת לעץ חג המולד, ועוזבת את הבית. בשובו לבית מוצא אל אל קול ג'יי את המתנה, פותח אותה, וברואו את המפתח הוא מבין כי נעזב ומשליך אותו אל האש שבאח.
מיקומי שיא

השיר זכה להצלחה עולמית רבה, כאשר כבש ראשי מצעדים. השיר הגיע למקום הראשון במצעד הבילבורד האמריקאי, המקום הגבוה ביותר אליו הגיע שיר של לופז מאז הלהיט "Ain't it Funny".
|   ‏‏‏  מצעדים ודירוגים (2002-03)> מדינה |   ‏‏‏  מצעדים ודירוגים (2002-03)> מצעד |   ‏‏‏  מצעדים ודירוגים (2002-03)> מיקום שיא |   ‏‏‏  מצעדים ודירוגים (2002-03)>  |
| --- | --- | --- | --- |
|  אוסטריה | Ö3 אוסטריה טופ 40‏ | 38 |  |
|  אוסטרליה | מצעד הסינגלים האוסטרלי | 2 |  |
|  אירופה | אירופה הוט 100 | 4 |  |
|  איטליה | מצעד הסינגלים האיטלקי | 13 |  |
|  אירלנד | מצעד הסינגלים האירי | 7 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 שירי המיינסטרים | 1 |  |
|  ארצות הברית | מצעד שירי ה-R&B\היפ הופ | 4 |  |
|  ארצות הברית | מצעד שירי הקצב | 1 |  |
|  ברזיל | טופ 100 ברזיל | 42 |  |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 16 |  |
|  ניו זילנד | המצעד הניו זילנדי הרשמי | 1 |  |
|  סקוטלנד | מצעד הסינגלים הסקוטי | 6 |  |
|  פלנדריה | אולטראטופ 50 | 18 |  |
|  צרפת | SNEP | 29 |  |
|  קנדה | קנדה הוט 100 | 17 |  |
|  רומניה | מצעד השירים הרומני | 37 |  |
|  שוודיה | סוורייטופליסטן | 15 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2003)> מדינה |   ‏‏‏  מצעדי סוף שנה (2003)> מצעד |   ‏‏‏  מצעדי סוף שנה (2003)> מיקום שיא |   ‏‏‏  מצעדי סוף שנה (2003)>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 75 |  |
|  ארצות הברית | בילבורד הוט 100 | 15 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 52 |  |
|  הממלכה המאוחדת | מצעד הסינגלים הבריטי | 29 |  |
|  ולוניה | אולטראטופ 40 | 90 |  |
|  ניו זילנד | המצעד הניו זילנדי הרשמי | 37 |  |
|  פלנדריה | אולטראטופ 50 | 89 |  |
|  שוודיה | סוורייטופליסטן | 100 |  |
|  שווייץ | המצעד השווייצרי | 73 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  אוסטרליה | מצעד הסינגלים האוסטרלי | 665 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| בריטניה (BPI) | כסף | 200,000 |
| ניו זילנד (RMNZ) | זהב | 5,000 |
סיכום
| בכל העולם | — | 3,164,000 |
תדיראן

ערך זה עוסק בקונצרן תדיראן ההיסטורי. אם התכוונתם למשמעות אחרת, ראו .
|  נתונים כלליים |
| --- | --- |
 סוג:  חברה ציבורית
 מייסדים:  משרד הביטחון וקונצרן כור
 תקופת הפעילות:  מפעל הסוללות "ראן" 1933  מפעל האלקטרוניקה "תדיר" 1955  איחוד "תדיר" ו"ראן" 1960 – 1998-2000
 חברת אם:  כור תעשיות
 מיקום המטה:  בית תדיראן בגבעת שמואל
 ענפי תעשייה:  אלקטרוניקה
 מוצרים עיקריים:  מזגנים, סוללות, מקלטי רדיו, מקררים, מערכות תקשורת
 הכנסות:  1.15 מיליארד דולר (1996)
 
תדיראן בע"מ היה קונצרן ישראלי שהתמקד בתחומי מוצרי חשמל, אלקטרוניקה ותקשורת והיה בבעלות חברת כור תעשיות. בשיאו היה הקונצרן ממפעלי התעשייה הגדולים בישראל. בשנת 1998 מוזג עם חברת האם כור תעשיות. במהלך שנות ה-90, נמכרו חברות בנות של תדיראן לגופים שונים. בעוד ששם המותג "תדיראן" נשמר על ידי החטיבות השונות, תאגיד תדיראן אינו קיים יותר והחברות השונות הנושאות בשם "תדיראן" נמצאות בבעלות גורמים שונים.
היסטוריה

חברת תדיראן הוקמה ב-1960, עם מיזוגם של שני מפעלים - מפעל האלקטרוניקה "תדיר" ומפעל הסוללות "ראן". מפעל תדיר הוקם בשנת 1951 על ידי גרשון פרסקי (אחיו של שמעון פרס) ושותפים נוספים, ביאזור, והחל בייצור גבישים עבור מוצרי תקשורת אלחוטית באוגוסט 1953. "תדיר" נמכר לחברת סולל בונה (שהייתה אז חברת האם של כור תעשיות) ב-1957. מפעל הסוללות "ראן", הוקם בשנת 1933, באזור המלאכה ברחוב ינובסקי בתל אביב. החל משנת 1949 הפך מפעל "ראן" לספק הסוללות העיקרי לצה"ל. בין השנים 1948 עד 1956 קנה משרד הביטחון מראן כ-25% מתוצרתו. בשנת 1957 נכנס משרד הביטחון כשותף במפעל ורכש 75% ממניות החברה וב-1959 כור תעשיות רכשה 50% מהמניות.
החברה הממוזגת הייתה בבעלות משותפת, בחלקים שווים עם 47% מהמניות, של משרד הביטחון וקונצרן "כור" של ההסתדרות, יחד עם משקיעים מארצות הברית שהחזיקו 6%.
בשנת 1962 עבר מפעל מזגנים שהיה מחלקה ב"כור" לבעלות תדיראן (ועם השנים הפך לקבוצת "תדיראן מוצרי צריכה"). מבקר המדינה ביקר את העובדה שמשרד הביטחון מחזיק במפעל הפועל בשוק האזרחי, ובשנת 1969 מכר משרד הביטחון 35% מהבעלות עליו לחברת ג'נרל טלפון האמריקאית.
במהלך השנים התפתחו בחברה חטיבות שונות, שעסקו בייצור מוצרי צריכה (מקלטי רדיו למכוניות, מכשירי טלוויזיה, מזגנים, מקררים), סוללות (לצרכן ולצורכי התעשייה), מערכות תקשורת, מערכות רפואיות ומערכות צבאיות. החברה נחשבה למובילה במספר תחומים.
בשנות השישים החברה נתנה חסות לקליפ של שלישיית גשר הירקון, "טוב לי על הלב". לכל אורך הקליפ בלט שם החברה על מגוון מוצרים שהופיעו בו כגון טלוויזיות, מזגנים, ומקלטי רדיו. בשנת 1973 הוציאה החברה אלבום שירי פורים בביצוע ילדים של עובדי החברה.
בשנות ה-60 הקימה תדיראן מפעל לייצור מקררים בעפולה. מפעל זה התחרה באמקור, יצרן גדול יותר של מקררים בישראל באותה תקופה. סדרות הייצור הראשונות של תדיראן היו באיכות נמוכה מזו של אמקור וסבלו מבעיות בידוד. עם הזמן השתפרה איכות המקררים והם הגיעו לנתח שוק של קרוב לשליש משוק המקררים בישראל.
בשנת 1975 פיתחה תדיראן את המזל"ט מסטיף 1 וב-1978 המסטיף נכנס לשירות בצה"ל תחת השם סייר-1. בשנת 1977 פותח מסטיף 2, שנכנס לשירות מבצעי ב-1979 תחת השם סייר-2. הדגם האחרון שפותח היה מסטיף 3 (סייר-3), שהוצג ב-1983.
בשנת 1976 הוקמה חטיבת התקשורת - תדיראן קשר.
בשנת 1979 הוקם בית תדיראן בגבעת שמואל.
בשנת 1981 תדיראן מוצרי צריכה עברה למפעל ייצור חדש בעפולה.
בשנת 1984 הקימה תדיראן עם החברה הגרמנית Accumulatorenfabrik Sonnenschein את Sonnenschein Lithium GmbH כיוזמה משותפת (Joint Venture). החברה פיתחה וייצרה סוללות ליתיום לשימוש תעשייתי.
בשנת 1985 הגיעו הכנסות החברה ל-573 מיליון דולר והיא העסיקה 11,400 עובדים.
בשנת 1986 הקימה תדיראן בשיתוף עם חברת מוטורולה את חברת התקשורת הסלולרית הראשונה בישראל - חברת פלאפון תקשורת.
בשנת 1996 הגיעו הכנסות החברה ל-1.15 מיליארד דולר, ומנכ"ל הקונצרן, ישראל זמיר, הכריז שהיעד לשנת 2000 הוא להגיע להכנסות של 2 מיליארד דולר.